Selviäminen pitkästä matkasta

Monen matkailijan unelmana on pitkän matkan tekeminen kuten kolmen kuukauden Amerikan kiertue tai vuoden matka maailman ympäri. Kun suunnittelee sellaista matkaa kannattaa muistaa että matkailu voi pitkän päällä olla raskastakin hommaa. Pitkä reissu voi sisältää tusinoittain uusia kohteita tai pidemmän oleskelun parissa kohteessa. Joka tapauksessa tulet kohtaamaan päivittäisiä haasteita kun joudut toimimaan uudessa ympäristössä. Joudut opettelemaan uudestaan sellaisia asioita kuin bussilipun ostaminen tai kaupassa käynti – toistuvasti.

Ennen matkaa

 * Puhu toisten kanssa jotka ovat tehneet samanlaisen matkan. Jos et tunne henkilökohtaisesti ketään, etsi netistä ihmisten omia matkakertomuksia, mieluiten mahdollisimman yksityiskohtaisia.


 * Suunnittele löysästi. Lue kaikkea mahdollista alueista joissa aiot oleskella. Paikalla voi olla nähtävyyksiä joista et ennen tiennyt. Karkea suunnitelma voi koostua kolmesta tai neljästä pääpisteestä ja useita reittivaihtoehtoja. Et halua huomata vasta kuuden viikon jälkeen että matkaoppaan tiedot tai luvatut sääolosuhteet eivät pitäneet paikkaansa. Joissakin paikoissa matkaa ei tarvitse suunnitella kokonaan etukäteen.


 * Tee ennen-matkaa-suunnitelma ettei paniikki iske lähtöpäivän lähestyessä. Käy tarpeen mukaan lääkärissä, osta lentoliput, tarkista passisi, hanki viisumit ja matkavakuutus hyvissä ajoin sekä käy tervehtimässä ystäviä ja sukulaisia ennen matkaa.


 * Mitä pitempi matka, sitä kevyemmin kannattaa pakata. Vaikka kuulostaakin oudolta, se on silti totta. Vaikka pystyisitkin roudaamaan raskaita laukkuja paikasta toiseen viikon verran tai pari, niin haluatko todella tehdä sitä vuoden verran? Pakkaa vain välttämätön ja osta mahdollisimman paljon vasta paikan päällä. Ei ole viisasta kantaa mukaansa kuuden kuukauden hammastahnavarasto Yhdysvaltoihin. Jos käyt paikoissa joissa on vaihteleva ilmasto, kannattaa ensin käydä lämpimissä kohteissa ja viimeiseksi kylmissä. Näin ollen voit ostaa tarvitsemasi takit ja pitkikset paikan päällä eikä ole tarvetta kantaa niitä koko matkan. Vaihtoehtona on vaatteiden lähettäminen kotiin postitse kun et enää niitä tarvitse. Hyvä nyrkkisääntö on yksi lämpimän sään kerrasto, yksi kylmän varalle sekä yksi välivaihtoehto.


 * Valmistaudu epämukaviin etappeihin. Joskus voit löytää itsesi tungettuna tunneiksi johonkin ahtaaseen istuimeen; tämä koskee erityisesti pitkiä lentomatkoja. Jos haluat saapua määränpäähän virkeänä kannattaa pitää mukana hyvä tyyny, korvatulpat ja silmäsuojaimet. Älä kuitenkaan käytä halpoja U-muotoisia tyynyjä joita myydään lentokentillä – nukkuessasi pääsi taittuu eteenpäin ja heräät niskakipujen kanssa.


 * Suunnittele matkasi aktiviteettien eikä pelkästään nähtävyyksien ympärille. Jos käyt Pariisin jokaisessa kirkossa tai Kathmandun jokaisessa temppelissä niin pitkästyt ennen myöhään. Aktiviteetit kuten ruuanlaitto, kielikurssit tai vapaaehtoistyö voi muuttaa matkasi seikkailuksi.


 * Ota yhteyttä paikaillisten kanssa ennen lähtöä. Ehkä sinulla on tuttavan tuttava tai muistat jonkun vaihto-oppilaan lukion ajoilta tai tunnet jonkun paikallisen jonkun matkailusivuston kautta. Monet ovat halukkaita tapaamaan matkailijan joko kahvilassa tai ravintolassa tai tarjoamalla yösijaa.

Matkalla

 * Kirjoita matkapäiväkirjaa. Tämä voi olla joko pelkkä lista paikoista ja päivämääristä tai kokonainen "oikea päiväkirja". Myöhemmin sitä on mukava lukea ja luettaessa voi muistua mieleen kaikenlaisia yksityiskohtia. Matkapäiväkirja on hyvä kirjoittaa vaikkapa aamiaista syödessä tai illalla. Jos matkustat yksin matkapäiväkirja toimii myös eräänlaisena matkakumppanina. Matkapäiväkirja on myös kätevä paikka koota hotelli-, ravintola-, ja muiden käyttämiesi matkapalveluiden arvosteluja.


 * Pidä hemmottelubudjetti: jos pelkästään elät kädestä suuhun, matka voi muuttua aika ikäväksi kokemuksesi. Parempi ateria tai elokuvissa käynti silloin tällöin piristää!


 * Ota lomaa matkaltasi - ja matkailukumppaniltasi: käynti hieronnassa tai kylpy kuumassa lähteessä voi olla piristävä kokemus. Budjetoi pari tuntia per viikko jolloin sinä ja matkakumppanisi saa olla omillaan. Kaksi ihmistä näkee enemmän kuin yksi ja silloin on myös jotain uutta mistä voi kertoa illallisen yhteyessä.


 * Muuta tyyliäsi. Pitkällä matkalla on helppoa juuttua samanlaisuuteen – aina samanlainen hotelli, aina sama liikenneväline, ja lopulta kaikki paikat näyttävät samanlaisilta. Jos matkustat yksin, lähde opastetulle retkelle - tapaat uusia ystäviä ja opit uutta. Jos tavallisesti matkustat ryhmässä, lähde seikkailemaan itse. Monet matkailijat ostavat yhden opaskirjan ja seuraavat sitä kuin raamattua. Kokeile opaskirjan vaihtamista päiväksi toisen matkailijan kanssa. Jos välillä käytät vähän enemmän tai vähemmän rahaa hotelleihin, ravintoloihin ja liikkumiseen voit nähdä aivan uuden puolen kaupungista. Myös kaupungissa liikkuminen eri vuorokaudenaikoina voi olla kokemus. Yökyöpeli voi yllättyä siitä, mitä kaikkea voi nähdä aamulla paikallisella torilla tai kahvilassa.


 * Suunnittele solmukohta : valitse keskeinen liikennesolmukohta josta lähtee paljon eri liikennettä lähialueille. Voit käyttää tätä kaupunkia "kotinasi" vaikka olisitkin vain pari päivää siellä. Pakkaa useita pienempää laukkua matkan eri vaiheita varten ja pidä niitä lukittuna matkatavaravarastossa "kotikaupungissasi". Jokaisen etapin jälkeen, palaa "kotiin", lepää päivän tai pari, ota seuraava laukku ja lähde seuraavalle etapille.


 * Opi paikallista kieltä: tätä varten pitkä reissu sopii mainiosti. Jos käyt monessa eri maassa, valitse kieli joka kiinnostaa eniten ja yritä oppia sitä mahdollisimman paljon.


 * Tuo harrastuksesi mukaasi: jopa matkustaminen voi käydä pitkäksi. Tuo mukaasi soitin ja soita sitä puistossa tai opi paikallista lautapeliä kuin kiinalaista shakkia ja pelaa sitä uuden henkilön kanssa joka päivä. Lähes minkä tahansa kiinnostuksen kohteen ympärillä voi luoda uuden seikkailun: seuraa historiallisen henkilön jalanjälkiä, matkusta historiasta nykyaikaan katsoen taidetta, laivanrakennusta tai sotilaspukuja tai opi uusi resepti joka viikko.


 * Jätä opaskirja hotellihuoneesaan: lähde kaupungille löytöretkelle ja kysy ehdotuksia paikallisilta.


 * Kuntoile. Mielesikin pysyy virkeänä.


 * Tutustu ihmisiin. Toisten matkailijoiden kanssa on usein kivaa rupatella.


 * Pysy yhteydessä. Soita, tekstaa, lähetä sähkö- ja kirjepostia kotiin.


 * Tunne matkakumppanisi. Pitkälle matkalla parhaimmatkin ystävät voivat riitaantua ja näin matka muuttuu vieläkin pidemmäksi.

Coping with a long trip